Αιμίλιος Παπαθανασίου

Ο Αιμίλιος Παπαθανασίου (8 Μαΐου 1973, Αθήνα)  είναι Έλληνας ιστιοπλόος και αθλητής του Ολυμπιακού Πειραιώς από την ηλικία των 10 ετών. 

 Πρώτα χρόνια και πρώτη αγωνιστική δραστηριότητα
Γεννήθηκε στην Αθήνα  και ξεκίνησε ιστιοπλοΐα με σκάφος τύπου Όπτιμιστ (Optimist). Τρία χρόνια αργότερα μεταπήδησε στην κατηγορία των Λέιζερ (Laser) και το 1992 στην κατηγορία των Φιν (Finn), στην οποία αγωνίστηκε  ως το 2008. Το 2009 άλλαξε κατηγορία σκάφους και πλέον αγωνίζεται στο διθέσιο σκάφος Σταρ (Star).

Κέρδισε χρυσό μετάλλιο στο Ευρωπαϊκό Πρωτάθλημα Λέιζερ νέων το 1990 στην Τουρκία, αργυρό μετάλλιο στο Ευρωπαϊκό πρωτάθλημα νέων κατηγορίας Φιν το 1993 στην Ιταλία, χάλκινο μετάλλιο στο Ευρωπαϊκό πρωτάθλημα  κατηγορίας Φιν το 1997 στην Κροατία, χρυσό μετάλλιο στο Ευρωπαϊκό πρωτάθλημα κατηγορίας Φιν το 2001 στην Ιταλία, χάλκινο μετάλλιο στο Ευρωπαϊκό πρωτάθλημα  κατηγορίας Φιν το 2007 στην Ουγγαρία και αργυρό μετάλλιο στο Ευρωπαϊκό πρωτάθλημα κατηγορίας Σταρ το 2017 στην Ιταλία.«Ασημένιοι» πρωταθλητές Ευρώπης Παπαθανασίου-Τσότρας www.gazzetta.gr Έφτασε τα οκτώ ευρωπαϊκά μετάλλια ο Αιμίλιος Παπαθανασίου gazzetta.gr 

Στην κατηγορία Φιν επίσης έχει κερδίσει 5 μετάλλια σε Παγκόσμια Πρωταθλήματα: χάλκινο μετάλλιο το 2000 στην Αγγλία, το 2001 στις Η.Π.Α και το 2002 στην Ελλάδα. Ο  Παπαθανασίου επιβεβαίωσε την παρουσία του ανάμεσα στους καλύτερους αθλητές της ιστιοπλοΐας διεθνώς με το ασημένιο μετάλλιο που κατέκτησε στο παγκόσμιο πρωτάθλημα Φιν, το οποίο ολοκληρώθηκε στη Μόσχα στις 18 Σεπτεμβρίου του 2005,«Ασημένιος» ο Παπαθανασίου Ριζοσπάστης (18.09.2005) www.rizospastis.gr  αλλά και στις 16 Ιουλίου του 2006 όταν και πάλι κατέκτησε το ασημένιο μετάλλιο στο Παγκόσμιο πρωτάθλημα με σκάφη τύπου Φιν στο Σπλιτ της Κροατίας.«Ασημένιος» ο Παπαθανασίου (16.07.2006)  www.rizospastis.gr 

 Πορεία στις διοργανώσεις 
Έλαβε μέρος για πρώτη φορά στους Ολυμπιακούς Αγώνες της Ατλάντα το 1996 και εν συνεχεία του Σίδνεϊ το 2000 χωρίς κάποια διάκριση, ενώ το 2004 έγινε Ολυμπιονίκης, κατακτώντας την 5η θέση στους Ολυμπιακούς αγώνες της Αθήνας.Ολυμπιακοί 2008 -Ιστιοπλοΐα: Οι ελληνικές συμμετοχές από το 1948 έως και το 2004 www.sport24.gr 
Τον Μάρτιο του 2005 κατέκτησε το Χρυσό μετάλλιο στον διεθνή ιστιοπλοϊκό αγώνα Φιν «Πριγκίπισσα Σοφία» (Princesa Sofia), ο οποίος διεξήχθη στη Πάλμα ντε Μαγιόρκα της Ισπανίας.Το χρυσό μετάλλιο στον διεθνή ιστιοπλοϊκό αγώνα, «Πριντσέσα Σοφία», κατέκτησε ο Αιμίλιος Παπαθανασίου. www.sport-fm.gr 
Στο Γιουρολίμπ του 2005 κατέκτησε την πρωτιά στο Ιέρ της Γαλλίας. Στο Γιουρολίμπ της Λάγκο ντι Γκάρντα της Ιταλίας το Μάιο του 2005 ήρθε 2ος. Ηττήθηκε από τον Ισπανό Ραφαέλ Τρουγίλιο στην κατηγορία σκαφών τύπου Φιν, που πήρε το χρυσό μετάλλιο με 23 βαθμούς ποινής.
Στις 29 Μαΐου του 2005 κατέκτησε το πέμπτο μετάλλιό του σε ισάριθμες μεγάλες ευρωπαϊκές διοργανώσεις. Μετά από οκτώ ιστιοδρομίες στο Γιουρπολίμπ (Eurolymp) του Μέντεμπλικ της Ολλανδίας και σε σύνολο 55 σκαφών κατέκτησε τη 2η θέση με 35 βαθμούς στα Φιν. enet.gr Τον Αύγουστο του 2005 ο Παπαθανασίου προσπάθησε πολύ για μετάλλιο στο ευρωπαϊκό πρωτάθλημα των Φιν, αλλά κατέλαβε την 4η θέση.

Τον Μάρτιο του 2006 ο Αιμίλιος Παπαθανασίου κατέκτησε το χρυσό μετάλλιο στα Φιν του Γιουρολίμπ της Ιταλίας. Μετά από τις 10 ιστιοδρομίες και το σύστημα διπλής βαθμολόγησης στην 11η ιστιοδρομία, την επονομαζόμενη «Διαδρομή μεταλλίου» (Medal race) που εφαρμόστηκε για πρώτη φορά, ο Έλληνας ιστιοπλόος συγκέντρωσε τους λιγότερους βαθμούς ποινής, κατακτώντας την πρώτη θέση της τελικής κατάταξης.Tο χρυσό μετάλλιο στο Φιν του Γιουρολίμπ, που διεξάγεται στην Ιταλία, κατέκτησε ο Αιμίλιος Παπαθανασίου www.sport-fm.gr 
Επίσης κατέκτησε την πρώτη θέση στα Φιν του Γιουρολίμπ, το οποίο διεξήχθη στο Μέντεμπλικ της Ολλανδίας, το Μάιο του 2006.  Τον Αύγουστο του 2006 κατέκτησε το αργυρό μετάλλιο στην δοκιμαστική διοργάνωση ιστιοπλοΐας, που διεξήχθη στο Πεκίνο ενόψει των Ολυμπιακών Αγώνων του 2008.

 Διεθνή μετάλλια 
 Ευρωπαϊκό Πρωτάθλημα Νέων Έτος Μετάλλιο Τόπος Κατηγορία 1990  Τουρκία Λέιζερ 1993  Ιταλία Φιν Παγκόσμιο Πρωτάθλημα Έτος Μετάλλιο Τόπος Κατηγορία 2000  Γουέιμουθ, Ηνωμένο Βασίλειο Φιν 2001  Μάρμπλχεντ, Η.Π.Α. Φιν 2002  Πειραιάς, Ελλάδα Φιν 2005  Μόσχα, Ρωσία Φιν 2006  Σπαλάτο, Κροατία Φιν Ευρωπαϊκό Πρωτάθλημα Έτος Μετάλλιο Τόπος Κατηγορία 1997  Σπαλάτο, Κροατία Φιν 2001  Μαλτσέζινε, Ιταλία Φιν 2007  Μπάλατονφιρέντ, Ουγγαρία Φιν 2017  Σαν Ρέμο, Ιταλία Σταρ

 Άλλες διοργανώσεις κατηγορίας Σταρ 
 Το 2009 στην «Εβδομάδα Γιουρολίμπ της Αθήνας» (Athens Eurolymp Week) κατέκτησε το 1ο του χρυσό μετάλλιο στην κατηγορία Σταρ, τερματίζοντας 1ος σε 9 από τις 10 συνολικά ιστιοδρομίες που διεξήχθησαν.Αιμίλιος Παπαθανασίου: Ιστορικό (Ξεκίνησε τη συλλογή μεταλλίων και στα Σταρ ο Αιμίλιος) olympicwinners.gr  Ακολούθησε η 2η θέση (και το ασημένιο μετάλλιο) που κατέκτησε τον Απρίλιο του 2009 στον διεθνή αγώνα ιστιοπλοΐας που διεξήχθη στη Μαγιόρκα μαζί με τον Απόστολο Καρνούτσο.Ασημένιο μετάλλιο για Παπαθανασίου και Καρνούτσο στα STAR της Μαγιόρκα www.in.gr 
 Το 2010 ο Αιμίλιος Παπαθανασίου και ο Αλέξανδρος Δραγούτσης κατέκτησαν το Χρυσό μετάλλιο σε αγώνα για σκάφη τύπου Σταρ, με τη συμμετοχή χωρών από τη Νοτιοανατολική Μεσόγειο, που διεξήχθη στην Ιταλία.Ακόμα μια πρωτιά για την ελληνική ιστιοπλοΐα www.newsbeast.gr 
 Το 2011 με τον Αλέξανδρο Δραγούτση κατέκτησαν το Ασημένιο Μετάλλιο στο ευρωπαϊκό πρωτάθλημα ολυμπιακών κλάσεων που διεξήχθη στο Ελσίνκι της Φινλανδίας.«Ασημένια πανιά» για Παπαθανασίου-Δραγούτση www.newsbeast.gr 
 Το 2012 στους Ολυμπιακούς Αγώνες στο Λονδίνο ήταν 14ος στα Σταρ.
 Τον Δεκέμβριο του 2013 στην πρώτη του διεθνή εμφάνιση μετά από 18 μήνες ο Παπαθανασίου με πλήρωμα τον Αντώνη Τσότρα κατέκτησε το Ασημένιο μετάλλιο στη 57η Ρεγκάτα Χριστουγέννων (Christmas Regatta) στη Νίκαια της Γαλλίας.Στη Νίκαια της Γαλλίας 2013 www.thebest.gr 
 Το 2014 με τον Αντώνη Τσότρα κατέκτησαν το ασημένιο μετάλλιο στο Ευρωπαϊκό Πρωτάθλημα Ανοίξεως Σταρ  που διεξήχθη στην λίμνη της Λουκέρνης της Ελβετίας.Στο βάθρο ο Αιμίλιος (2014 - Λουκέρνη) www.olympiacos.org 
 Τον Οκτώβριο του 2013 σε επανεμφάνιση του μετά από ένα χρόνο και δύο μήνες λόγω σοβαρού τραυματισμού,Εντυπωσιακός στην επιστροφή του ο Παπαθανασίου www.olympiacossfp.gr  συμμετείχε με τον Αντώνη Τσότρα στο «Σιρκουί Τρίπτυχο ντελ Γκάρντα («Circuito Trittico del Garda»), που διεξήχθη στη λίμνη Γκάρντα της Ιταλίας. Οι δυο ιστιοπλόοι του Ολυμπιακού Πειραιώς κατέκτησαν το χρυσό μετάλλιο μετά από μια απαιτητική σειρά αγώνων που διήρκεσε ένα μήνα στο διάστημα του οποίου διεξήχθησαν 16 ιστιοδρομίες. Η συνολική συγκομιδή τους ήταν 6 μετάλλια (3 χρυσά, 2 ασημένια, 1 χάλκινο) μετά από 16 ιστιοδρομίες.Ιδανικό φινάλε για Παπαθανασίου και Τσότρα www.olympiacos.org 
 Τον Δεκέμβριο του 2016 με τον Αντώνη Τσότρα κατέκτησαν το Χάλκινο μετάλλιο στην επετειακή έκδοση του Kυπέλλου Χριστουγέννων («60th Nice Christmas Ragatta Trophee Jacgues Puissegur») στη Νίκαια της Γαλλίας ανάμεσα σε 47 σκάφη από 12 χώρες.Ιδανικό φινάλε για το 2016 www.olympiacossfp.gr Χάλκινο μετάλλιο για Παπαθανασίου - Τσότρα στη Νίκαια www.parapolitika.gr 
 Τον Δεκέμβριο του 2019 με πλήρωμα τον Στέλιο Νούτσο κατέκτησε το Ασημένια μετάλλια στη φημισμένη Ρεγκάτα Χριστουγέννων (Christmas Regatta) στη Νίκαια της Γαλλίας (63η Ρεγκάτα),Με μετάλλιο σε διεθνή αγώνα κλείνει το 2019 για την ελληνική ιστιοπλοΐα www.newsbeast.gr  επιτυχία που επανέλαβαν οι δύο ιστιοπλόοι και τον Δεκέμβριο του 2022 στην ίδια διοργάνωση (65η Ρεγκάτα).«Ασημένιοι» οι Παπαθανασίου/Νούτσος στην 65η Christmas Regatta capitano.gr 
 Το 2023 με τον Στέλιο Νούτσο κατέκτησαν το Χρυσό μετάλλιο στο Πρωτάθλημα της Ιταλίας που  ήταν «Όπεν» και έγινε στο Βιαρέτζιο.Το χρυσό μετάλλιο κατέκτησαν οι Παπαθανασίου και Νούτσος στο Πρωτάθλημα Όπεν της Ιταλίας www.novasports.gr 

 Πρωταθλήματα Ελλάδας 
Ο Αιμίλιος Παπαθανασίου κατέχει την ασύλληπτη επίδοση της κατάκτησης 25 συνεχόμενων Πρωταθλημάτων Ελλάδας (Δεκέμβριος 2024).Τον 25ο συνεχόμενο τίτλο σε Πανελλήνιο Πρωτάθλημα κατέκτησε ο Αιμίλιος Παπαθανασίου! www.eio.gr Συνεχίζει να γράφει ιστορία ο Αιμίλιος Παπαθανασίου: Πρωταθλητής για 25η συνεχή χρονιά στην ιστιοπλοΐα www.sport-fm.gr  Από αυτές οι 13 πρώτες ήταν με σκάφη τύπου Φιν από το 1996 έως και το 2008. Στη συνέχεια από το 2009 άλλαξε κατηγορία, μεταπήδησε στα Σταρ, και κατακτά το Πρωτάθλημα Ελλάδας συνεχώς από το 2009 έως και το 2024. (Τα έτη 2014, 2018, 2020 και 2023 δεν διεξήχθη πρωτάθλημα).

 Τιμητικές διακρίσεις 
 Βραβείο «Ευ αγωνίζεσθαι» 
Στις 29 Νοεμβρίου 2003 του απονεμήθηκε το βραβείο «Ευ αγωνίζεσθαι» στην έδρα της ΔOE στη Λωζάνη , επειδή στο Γιουρολύμπ του 2002, πριν από την 2η ιστιοδρομία, έσπασε το τιμόνι του Τούρκου Αντακάν και ο Παπαθανασίου του έδωσε το αναπληρωματικό του τιμόνι, αν και ήταν 1ος, με 2ο τον Τούρκο.Αιμίλιος Παπαθανασίου: Βιογραφικό - Τίτλοι - Βραβείο «Ευ αγωνίζεσαι» olympicwinners.gr Στο συμβούλιο της παγκόσμιας ομοσπονδίας ο Αιμίλιος Παπαθανασίου www.protothema.gr 

 Συμβούλιο Παγκόσμιας Ομοσπονδίας 
Τον Οκτώβριο του 2024 ο Αιμίλιος Παπαθανασίου εξελέγη μέλος στο Συμβούλιο της Παγκόσμιας Ομοσπονδίας Ιστιοπλοΐας (World Sailing) για την περίοδο από το 2025 έως το 2028. Είναι ο δεύτερος Έλληνας ιστιοπλόος μετά τον αείμνηστο Γιώργο Ανδρεάδη που λαμβάνει τη συγκεκριμένη διάκριση.Ο Αιμίλιος Παπαθανασίου εξελέγη στο συμβούλιο της Παγκόσμιας Ομοσπονδίας ιστιοπλοΐας www.real.gr 

 Παραπομπές 

 Εξωτερικοί σύνδεσμοι  - Πηγές 
 Αιμίλιος Παπαθανασίου: Τίτλοι - Διακρίσεις www.hellenicaworld.com 
 Αιμίλιος Παπαθανασίου: Μικρό βιογραφικό www.eio.gr 
 Αιμίλιος Παπαθανασίου: Οι θέσεις του σε Ολυπιάδες olympics.com/en 
 Eξελέγη στο συμβούλιο της Παγκόσμιας Ομοσπονδίας Ιστιοπλοΐας ο Αιμίλιος (Βιογραφικά στοιχεία) www.olympiacossfp.gr 
 Ειδήσεις για τον Αιμίλιο Παπαθανασίου www.newsbeast.gr 
 20 ερωτήσεις στον Αιμίλιο Παπαθανασίου (Συνέντευξη στις 02.08.2002 στον Γιάννη Λαμπίρης) www.tanea.gr 

Κατηγορία:Έλληνες αθλητές της ιστιοπλοΐας